SEMINAR/HYTTETUR 22. – 24. SEPTEMBER




03/09 -2004
22. september reiser vi på utviklingsstudier på hyttetur. Turen/seminaret er frivillig, men vil inneholde mye - både faglig og sosialt i tillegg til info knyttet til skriving av eksamen og semesteroppgave og informasjon om de neste to årene av studiet. 

Seminaret koster 300 kr per deltaker, og dekker:

· Overnattinger

· Middager

· Frokoster

· Lunsj på torsdag
(altså alle måltider)

Betaling skjer kontant ved fremmøte. Påmelding skjer via Maria og er bindende. Påmeldingsfrist 15.september. Påmeldingen skal inneholde navn, e-postadresse og mobiltelefonnummer. Send påmelding til e-post: marni@ulrik.uio.no
Du må ta med deg

· Sovepose eller lakenpose. (Lakenpose kan evt. leies på OSI- hytta). 

· Skrivesaker

Du må IKKE ta med deg ALKOHOL! Vi får kjøpt mineralvann og øl til studentpris der oppe. 

Det forventes at studentene rydder ordentlig opp etter seg etter oppholdet.

Studenthytta ligger ved Blankvann i Nordmarka. Vi møtes for felles avmarsj onsdag 22. september kl 1430 på vestsiden av SV- bygget. Vi følger følgende rute:
14.51
Forskningsparken - Majorstua (t-bane 5)
15.10
Majorstua- Røa (t-bane 2)

15.28
Røa (i Vækerøveien) - Sørkedalen skole (buss 41)

15.45
Fra Sørkedalen skole er det ca. 5 km til hytta, og gåturen opp tar ca. 1 time. Det går også an å sykle fra Sørkedalen skole.

(forbehold om endringer i rutetider, i så fall blir muligens oppmøtetiden noe endret - sjekk trafikanten.no, dersom du reiser på egenhånd)
Programmet begynner onsdag 22. september klokka 17.30, og avsluttes med frokost og rydding fredag morgen 24. september klokka 10.00. For de som ikke har lyst til å stresse i vei tidlig på morgenen er det mulig å bli litt utover dagen. Detaljert program kommer senere. 
Det er full anledning til å reise inn til hytta alene. Anbefalt reiserute: t-bane nr.2 (Østerås) til Røa, buss nr. 41 fra Røa mot Skansebakken til Sørkedalen skole. Kjører du bil, er det offentlig parkeringsplass ved Sørkedalen skole. Det er ikke mulig å kjøre egen bil til hytta. Kart finnes på http://www.studenterhytta.no/Kart.html 

Hvis noen av helsemessige grunner ikke kan gå 5 km, er det mulig å bestille transport inn til hytta. Vi understreker at det må være svært viktige grunner til dette. 

Noen måltider må vi lage selv. Kaja og Reidun er ansvarlige for matgruppa, men trenger noen assistenter. Kunne noen tenke seg å hjelpe til? For eksempel lage middag på onsdag, og ellers gjøre i stand til andre måltider? Ta kontakt med Kaja (kajaand@hotmail.com) hvis du har lyst til å gjøre en innsats for fellesskapet. Forslag til sosiale arrangementer er også svært velkommene!
Vennlig hilsen

Rikke og  Maria, på vegne av ”hyttetur -komiteen”.
